stanford-oval/wikipedia huggingface dataset:
1200-1209 לפנה"ס
אירועים ומגמות

1208 לפנה"ס - המלך אגממנון חוזר למיקנה ונרצח על ידי אשתו קליטמנסטרה.
1207 לפנה"ס - הפרעה מרנפתח טוען כי ניצח את בני ישראל.
1206 לפנה"ס - שנה משוערת של תחילת משבר תקופת הברונזה המאוחרת, תקופה של נדידת עמים, אי שקט, הרס ונפילת אימפריות במזרח הים התיכון.
1200 לפנה"ס - באתונה נבנתה האקרופוליס.
1200 לפנה"ס - העיר אוגרית בסוריה נבזזת ונחרבת על ידי גויי הים.
1200 לפנה"ס - נפילת שלטון החיתים באנטוליה.
אנשים משמעותיים

פרק זה לוקה בחסר. אנא תרמו לוויקיפדיה ו.
| עשורים במאה ה-13 לפנה"ס |
| --- | --- | --- |
|  | << • 1290–1299 לפנה"ס • 1280–1289 לפנה"ס • 1270–1279 לפנה"ס • 1260–1269 לפנה"ס • 1250–1259 לפנה"ס • 1240–1249 לפנה"ס • 1230–1239 לפנה"ס • 1220–1229 לפנה"ס • 1210–1219 לפנה"ס • 1200–1209 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
Counter-Strike 2D

| --- | --- |
הלוגו של המשחק
תמונת מסך מהמשחק
 כללי
 תאריך הוצאה:  27/03/2004 - גרסת אלפא בגרמנית   20/07/2004 - גרסת אלפא באנגלית 24/12/2004 -גרסת בטא באנגלית
 סוגה:  משחק פעולה ממוחשב
 מספר שחקנים:  2–32
 פיתוח:  Unreal Software
 הוצאה לאור:  Unreal Software
 שפות:  אנגלית, תאית, שוודית, רוסית, רומנית, צ'כית, הונגרית, טורקית, סינית מסורתית, יפנית, פורטוגזית, הולנדית, גרמנית, איטלקית, צרפתית, פולנית, ספרדית, סינית מפושטת, פורטוגזית ברזילאית, פינית, קוריאנית 
 הפצה:  Unreal Software
 דרישות תוכנה
 גרסה:  0.1.2.1 בטא (יצאה ב 1 באוגוסט 2012)
 מנוע משחק:  Blitz MAX 
 מצבי משחק:  רב משתתפים
 פלטפורמות:  Windows,לינוקס,Mac OS
 מדיה:  הורדה
 דרישות מערכת
 מעבד:  מעבד במהירות של 1GHz
 זיכרון:  1GB
 כרטיס מסך:  256MB שתומך ב DirectX 7 או ב OpenGL
 מקום פנוי:  30MB
 בקרים:  מקלדת ועכבר
 www.cs2d.com
 
Counter-Strike 2D הוא גרסה דו-ממדית למשחק המחשב קאונטר סטרייק. המשחק פותח על ידי UnrealSoftware ללא תמיכה מ-Valve, החברה שבבעלותה שם הסדרה. במשחק זה השחקן מביט מלמעלה בגרפיקה דו-ממדית. המשחק מוצע להורדה בחינם.
גרסאות למשחק

למשחק יצאו שתי גרסאות נוספות:
Counter-Strike: Source 2D - גרסה זו משתמשת במודלים יותר איכותיים וטקסטורה באיכות גבוהה יותר
Counter-Strike PSP - גרסה ל-PSP, שדורשת אפשרות להתקנת תוכנות לא רשמיות. בגרסה זו ניתן לשחק עם בוטים וברשת.
כפר ימה

| --- | --- |
ח'רבת ימה על גבעה נמוכה בפאתים הדרומיים של המושבה יַבְנְאֵל (באזור השיחים שבחזית התמונה)ח'רבת ימה על גבעה נמוכה בפאתים הדרומיים של המושבה יַבְנְאֵל (באזור השיחים שבחזית התמונה)
 היסטוריה
 תקופות:  ארץ ישראל בעת העתיקה 
 מיקום
 מדינה:  ישראל 
 קואורדינטות:  32°41′52″N 35°30′36″E﻿ / ﻿32.697824°N 35.510074°E﻿ / 32.697824; 35.510074
  (למפת עמק בית שאן מוגדלת) ח'רבת ימא(למפת עמק בית שאן רגילה) ח'רבת ימא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'רבת ימא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'רבת ימא
 
כְּפַר יַמָּה היה יישוב יהודי קדום בגליל התחתון הנזכר בתלמוד, ואשר לפי הסברה[דרושה הבהרה], מקומו ב"ח'רבת ימא" שבדרום בקעת יבנאל.
היסטוריה

בתלמוד הירושלמי זוהתה "כפר ימה" התלמודית עם העיר המקראית יַבְנְאֵל, אשר נזכרת בספר יהושע בדרום נחלת שבט נפתלי.
היישוב "אדמי הנקב", הנזכר לצד יבנאל בתיאור המקראי, זוהה על ידי חז"ל בשני יישובים תלמודיים נוספים בבקעת יבנאל (ציידתה ודמין). פרטים אלו סייעו לזיהויה של "כפר ימה" עם ח'רבת ימא (צוינה במפת הקרן הבריטית לחקר ארץ ישראל).
בשל הזיהוי האמור של חז"ל לכפר ימה, כונתה המושבה שהוקמה בשנת 1901 בסמוך לח'רבת ימא בשם "יַבְנְאֵל", ומכאן גם שמה העברי של הבקעה כולה - "בקעת יבנאל".
באתר שרידים מתקופת הברונזה הקדומה עד התקופה הביזנטית, וביניהם שרידים המעידים על יישוב יהודי עתיק שהתקיים במקום, כגון כלי אבן, מצבה עם כיתוב עברי ("חלפו בר קוי"), בסיסי עמודים, אבני מזוזה וגזית מעוטרות של מבנה ציבור (ככל הנראה בית כנסת), וכן אמות מים מהמעיינות הסמוכים.
ראו גם

ארץ ישראל בעת העתיקה
התקופה הביזנטית בארץ ישראל
לקריאה נוספת

אהרן אופנהיימר, הגליל בתקופת המשנה, ירושלים: מרכז (זלמן) שזר.
הערות שוליים

↑  תלמוד ירושלמי, מסכת מגילה,  פרק א', הלכה א'.
↑  ספר יהושע, פרק י"ט, פסוק ל"ג.
↑  אריאל: כתב עת לידיעת ארץ ישראל - בתי-כנסת בגליל ובגולן, עמ' 64, ח' ימה.
| --- | --- |
בקרת זהויות :  NLI: 987007370430905171 
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
כפר הנוער יוענה ז'בוטינסקי

| --- | --- |


 כפר נוער
 על שם:  יוענה ז'בוטינסקי 
 תקופת הפעילות:  1949–הווה (כ־75 שנים) 
 תלמידים
 :  1,200 
 מיקום
 מדינה:  ישראל ישראל
 קואורדינטות:  31°56′31″N 34°49′29″E﻿ / ﻿31.941888888889°N 34.824638888889°E﻿ / 31.941888888889; 34.824638888889
 https://y-zhabotinsky.atidedu.org.il
  מפת מיקום  מפה דינמית   (למפת גוש דן מוגדלת) כפר הנוער יוענה ז'בוטינסקי(למפת גוש דן רגילה) כפר הנוער יוענה ז'בוטינסקי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנוער יוענה ז'בוטינסקי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנוער יוענה ז'בוטינסקי  he כפר הנוער יוענה ז'בוטינסקיhe כפר הנוער יוענה ז'בוטינסקימפת  __ באר יעקב (in English: Be'er Ya'akov) [‌השפלה וסביבותיה‌]מצפון וממערב: __ ראשון לציון (in English: Rishon LeZion) ממזרח: __ מועצה אזורית שדות דן (in English: Sdot Dan Regional Council) מדרום: __ מועצה אזורית גזר (in English: Gezer Regional Council) ממערב: __ נס ציונה (in English: Ness Ziona) tabBackground:;tabBorder:#aaa;defaultTab:0;
 
סמל הכפר בעבר כאשר השתייך לתנועת ביתר
כפר הנוער "עתיד" על שם יוענה ז'בוטינסקי הוא כפר נוער חקלאי בבאר יעקב. הוקם על ידי יוצאי האצ"ל והשתייך בעבר לתנועת בית"ר. הכפר קרוי על שם יוענה, אשתו של זאב ז'בוטינסקי.
בכפר פנימייה, אולפן לתלמידים עולים, בית ספר שמונה שנתי (מכללה, תיכון וחטיבת ביניים) ומשק חקלאי.
רוב החניכים בכפר הם עולים או ילדי עולים מחבר המדינות.
היסטוריה

תנועת בית"ר, כמו תנועות אחרות שפעלו לפני קום המדינה, עסקה בעליית נוער אל ארץ ישראל. הגוף הראשון שהוקם במסגרת זו היה פלוגת ראש פינה, אחריו הוקמה "חוות שוני" (בסמוך למבצר שוני), ולאחר קום המדינה הוקמה חוות הנוער הבית"רית "יוהנה ז'בוטינסקי" בזכרון יעקב וכפר הנוער דוד רזיאל בהרצליה.
חוות הנוער יוענה ז'בוטינסקי הוקמה תחילה בזכרון יעקב בדצמבר 1948, ואוכלסה בנערים עולים מהולנד. לאחר מספר חודשים נסגרה החווה ובני הנוער הועברו לחוות נוער באותו שם שהוקמה בבאר יעקב. החווה הוקמה באתר קיבוץ עקיבא, ששימש קודם לכן להכשרת גרעיני קיבוצים, בהם קיבוץ נירים, על ידי קבוצת צעירים חברי בית"ר בהנהגת אברהם ליכטנשטיין. עם הקמתו שונה שמו של הכפר מ"יוענה" ל"יוהנה" (בשנת 2011 שונה שם הכפר מחדש ליוענה).
אל החווה החדשה הועברו בני הנוער מהחווה בזכרון יעקב, ובהמשך הצטרפו אליהם נערים עולים מרומניה, בולגריה וטורקיה; בסך הכל שהו בה כמאה בני נוער. באפריל 1949 גויס צוות ההוראה של החווה, בעיקר צעירים חברי בית"ר, והחל לפעול בה בית ספר עבור בני הנוער. כעבור מספר חודשים הוחלט לצרף את החווה למסגרת כפרי הנוער, בין היתר על מנת לקבל מכסות ילדים מהסוכנות היהודית על פי מפתח חלוקה שסוכם.
מיום הקמתו של כפר הנוער ועד שנת 2010 כיהן פתחיה שמיר כיו"ר עמותת הכפר.
בעקבות מצבו הכלכלי והמנהלי הקשה של הכפר בשנים הראשונות, וירידת מספר החניכים לכ-70, הפקיד שמיר ב-1950 את האחריות לניהולו בידי שלמה אריאב, שהשתחרר מצה"ל, מרים גלזר-תעסה כיהנה בו כמנהלת בית הספר בתקופה זו. ב-1954 השתפר מצב הכפר בעקבות חלקות קרקע שנוספו אליו ובאר מים שנקדחה בו, שתרמו לפיתוח המשק החקלאי, וכן תרומות שהתקבלו שבעזרתן נבנו מבנים חדשים לבית הספר ולמגורים. מספר החניכים גדל, והחווה הפכה לכפר.
במהלך השנים שחלפו מאז התפתח כפר הנוער, הן מבחינת מספר הלומדים והן מבחינת המסגרות הלימודיות שהעמיד לרשות התלמידים, תחילה התקיימו הלימודים רק בכיתות ה'-ו', הם התרחבו בהדרגה לכיתות חטיבת ביניים, ובשנות ה-60 עלה מספר החניכים לכ-240 ונפתח בית ספר תיכון ארבע-שנתי. ב-1965 הוא הוכר על ידי משרד החינוך כבית ספר מקצועי.
ב-1966 חל פיתוח משמעותי בכפר בעקבות שיתוף פעולה שנוצר עם חיל האוויר והקמת בית ספר למקצועות התעופה בכפר, שהתמקד בלימודי מכונאות שונים ואגרומכניקה. הכפר הוכר כבית ספר מקצועי למקצועות טכניים ולחקלאות ב-1968. בהמשך נפתחו בו גם לימודים בסיעוד ובמגוון תחומי ספורט ואמנויות, מ-1996 פועל הכפר במתכונת של בית ספר מקיף שש-שנתי ומ־2013 הוקמה בו גם מכללה.
המרחב שבו ממוקם כפר הנוער הפך עם השנים לאזור מבוקש לבנייה והשטחים החקלאיים שלו נלקחו ממנו. בהתאם להחלטה 727 של מינהל מקרקעי ישראל, ביקש בית הספר להחזיר למנהל 150 דונם שיועדו לבנייה בבאר יעקב ולקבל עליהם פיצוי של 13.5% משווי הקרקע לאחר שינוי הייעוד. אולם בעקבות בג"ץ הקרקעות הדבר לא יצא אל הפועל.
לקראת סוף העשור הראשון של המאה ה-21, עמותת כפר הנוער צברה חובות וכפר הנוער עמד בפני סגירה. בעקבות כך מונה לה מפרק שהעביר את ניהול כפר הנוער ל"עתיד רשת חינוך ובתי ספר" לתקופה של שש שנים.
הכפר כיום

כיום בית הספר החקלאי בכפר הוא מקיף שמונה שנתי הכולל חטיבת ביניים, תיכון ומכללה ומונה כ-1300 תלמידים, מהם כ-200 בפנימייה; מרבית תלמידי בית הספר הם עולים או ילדי עולים מחבר המדינות, המגיעים בעיקר מיישובים באזור הכפר ודרומית לו בהם ראשון לציון, לוד, רמלה, בית שמש ועד אשדוד ובני עי"ש, בכפר קיים גם אולפן שבו לומדים תלמידים עולים חדשים עברית.
בשנים 2013–2018 נפתחו בכפר מסלול הנדסאי חשמל, אלקטרוניקה, תעשייה וניהול הכוללים גם כיתות י"ג-י"ד, כחלק ממגמות ארוכות טווח להפוך אותן למכללה.
מגמות הלימוד בבית הספר הן מדעים (ביופיזיקה-חקלאות, ביוכימיה-חקלאות וביולוגיה וחקלאות), הנדסת תוכנה, חשמל, הנדסת תעשייה וניהול, אלקטרוניקה ועיצוב.
כמו כן פועל בכפר משק חקלאי שבו עובדים התלמידים הכולל פינת חי, מכוורת, דיר, חממות ירקות, חממת צמחי נוי ומטע עצי פרי, תלמידי המדעים מבצעים במשק פרויקטי מחקר במסגרת לימודי המדעים והחל משנת 2015 גם עבודות גמר במקום בחינת הבגרות כחלק מ"רפורמת פירון".
במשק ובכפר ניתן דגש לנושא החינוך הסביבתי; בכפר פועלים מערכת למיחזור מים בשיטת "אגנים ירוקים", ומרכז שימור ורבייה לצמחיית אזור באר יעקב שבו ממוקם הכפר.
לכפר מערכת קשרים עם בתי ספר בעולם, ובמסגרתם יוצאות מהכפר משלחות לפנימייה בסנט פטרסבורג ולבית הספר "אניטה ליכטנשטיין" בעיר גיילנקירכן שבגרמניה, הקרוי על שם ילדה יהודייה בת 9, שנרצחה עם משפחתה בשואה במחנה מיידנק. כן מתארחות בכפר משלחות מבתי ספר אלו.
ראו גם

רשימת בוגרי הכפר
כפר הנוער דוד רזיאל
הערות שוליים

1 2  אור קשתי, המנהלת: אצלנו הם יוצאים חזקים יותר לעולם בחוץ, באתר הארץ, 19 בספטמבר 2010
↑  קיבוץ עקיבא, באתר טיול בעיר
↑  היסטוריית הכפר, באתר כפר הנוער יוהנה ז'בוטינסקי
↑  בג"ץ 3101/08 כפר הנוער יוהנה ז'בוטינסקי נ' מנהל מקרקעי ישראל
↑  אור קשתי, כך קרס מערך בתי הספר של התנועה הבית"רית, באתר הארץ, 29 באוקטובר 2010
↑  רע"א 5743/11 המועצה המקומית באר עקב נ' עמותת כפר הנוער יהונה  ז'בוטינסקי
↑  אגנים ירוקים, באתר הכפר
↑  מרכז שימור ורבייה, באתר הכפר
| זאב ז'בוטינסקי |
| --- | --- | --- |
| פעילות פוליטית וחברתית | גדוד נהגי הפרדות • הגדודים העבריים • ברית החייל  • ציונות רוויזיוניסטית • ברית הציונים הרוויזיוניסטים • בית"ר • ארגון צבאי לאומי • הסתדרות ציונית חדשה • הסכמי בן-גוריון–ז'בוטינסקי • הסתדרות העובדים הלאומית • תוכנית האווקואציה |  |
| משפחתו | יוענה ז'בוטינסקי (אשתו) • ערי ז'בוטינסקי (בנו) • זאב ז'בוטינסקי (נכדו) |  |
| כתביו | מגילת הגדוד • שמשון (ספר) • חמשתם • כן, לשבור! • על קיר הברזל • האתיקה של קיר הברזל • מתוך קרירות ואיתנות |  |
| שיריו | שיר אסירי עכו • שיר הדגל • שיר תל-חי • שמאל הירדן • שיר בית"ר • הנדר • שיר אל-על • כולה שלי • תרגום: העורב (פואמה) |  |
| הנצחה | יום זאב ז'בוטינסקי • פארק ז'בוטינסקי • מצודת זאב • גבעת זאב • פסגת זאב • כפר הנוער יוענה ז'בוטינסקי • מכון ז'בוטינסקי • ארכיון מכון ז'בוטינסקי • כביש 481 • כביש 441 • נחלת ז'בוטינסקי • תחנת ז'בוטינסקי • הילכו שניים יחדיו |  |
| שונות | קבורה בישראל • חלקת משפחת ז'בוטינסקי • מסדר ע"ש זאב ז'בוטינסקי • פרס ז'בוטינסקי לספרות ומחקר |  |
מבט אל רחבת הספלים
פנים בית הספר. מבט מרחבת הספסלים לכיוון אולם הספורט המחודש
אחד מהטווסים המסתובבים בכפר. טווסים אלה הפכו לחלק מהנוף של הכפר ומסתובבים חופשי בין יחידות המשק לפנימייה ובית הספר
27

ערך זה עוסק בשנת 27 לספירה. אם התכוונתם למספר 27, ראו .
שנת 27 היא השנה ה-27 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 27 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 27‎
נפטרים ב-27‎
יקום ספיידרמן של סוני

| --- | --- |
 בימוי:  רובן פליישר אנדי סירקיס
 הופק בידי:  קווין פייגי איימי פסקל אבי ארד
 שחקנים ראשיים:  טום הרדי ג'ארד לטו
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי קולומביה
 הקרנת בכורה:  5 באוקטובר 2018 
 שפת הסרט:  אנגלית
 סוגה:  קומיקס גיבורי-על
 הכנסות:  1.501 מיליארד דולר
 סרטים בסדרה:  ראו רשימה
 
יקום ספיידרמן של סוני (באנגלית Sony's Spider-Man Universe) הוא זיכיון תקשורתי אמריקני ויקום משותף, שבמרכזו סדרה של סרטי גיבורי על שהופקו על ידי סרטי קולומביה בשיתוף מארוול והופצו על ידי Sony Pictures Releasing, המבוססים על דמויות המופיעות בספרי הקומיקס של ספיידרמן בהוצאת מארוול קומיקס.
סוני מחשיבה את היקום כנוסף לסרטי ספיידרמן שהופקו בשיתוף עם אולפני מארוול, המתרחשים בסרטי היקום הקולנועי של מארוול (MCU). יקום ספיידרמן של סוני הושק עם יציאתו לאקרנים של הסרט "ונום" באוקטובר 2018.
היסטוריה

העבודה על יקום מורחב תוך שימוש בדמויות משניות מסרטי ספיידרמן החלה עוד דצמבר 2013. סוני תכננה להשתמש ב"ספיידרמן המופלא 2" (2014) כדי להשיק כמה סרטי ספין אוף שהתמקדו בנבלי ספיידרמן מסורתיים מהקומיקס, כולל סרט על ונום. לאחר הכישלון הביקורתי והכספי היחסי של "ספיידרמן המופלא 2", התוכניות הללו ננטשו ובפברואר 2015 הודיעה סוני על תוכנית שבמסגרתה תשתף פעולה עם אולפני מארוול בסרטי ספיידרמן עתידיים ושילוב הדמות ביקום הקולנועי של מארוול. ונום פותח מחדש כסרט עצמאי נפרד והוכרז כסרט הראשון ביקום מארוול של סוני במאי 2017. אחריו יצא הסרט "ונום 2" בספטמבר 2021, ובמרץ 2022 יצא לאקרנים גם הסרט "מורביוס".
מספר רב של סרטים אחרים נמצאים בפיתוח, כמו גם סדרות טלוויזיה בהפקת Sony Pictures Television. ביוני 2017 הסבירה המפיקה איימי פסקל כי סוני לא עובדת עם אולפני מארוול כדי לשלב סרטים אלה ביקום הקולנועי שלה, אך אכן רואה אותם כחלק מאותו היקום ואמרה כי קרוסאובר בין השניים יכול לקרות. בנוסף, סוני הוציאה את "ספיידרמן: ממד העכביש" בשנת 2018, שהציג את הרעיון של ריבוי יקומים המחבר בין היקומים השונים – כולל יקום מארוול של סוני.
סרטים

| תאריך יציאה בארצות הברית | שם במקור | שם בעברית | אורך | בימוי | תסריט | הפקה | נבלים נבחרים | מצב |
| --- | --- | --- | --- | --- | --- | --- | --- | --- |
| 5 באוקטובר 2018 | Venom | ונום | 1:52 | רובן פליישר | סקוט רוזנברג, ג'ף פינקנר וקלי מרסל | אבי ארד, מאט טולמאץ' ואיימי פסקל | ונום | יצא |
| 1 באוקטובר 2021 | Venom: Let There Be Carnage | ונום 2 | 1:37 | אנדי סירקיס | קלי מרסל | אבי ארד, מאט טולמאץ' ואיימי פסקל | ונום, קרנג' | יצא |
| 1 באפריל 2022 | Morbius | מורביוס | 1:44 | דניאל אספינוסה | מאט סזאמה ובורק שארפלס | אבי ארד, מאט טולמאץ' ולוקאס פוסטר | מורביוס, הנשר | יצא |
| 14 בפברואר 2024 | Madame Web | מאדאם ווב | 1:56 | אס. ג'יי. קלארקסון | מאט סזאמה ובורק שארפלס | אבי ארד ומאט טולמאץ' | אייזיקיאל סימס | יצא |
| 25 באוקטובר 2024 | Venom: The Last Dance | ונום: הריקוד האחרון |  | ג'יי. סי. צ'אנדור | ארט מרקום ומאט הולוואי וריצ'רד וונק | אבי ארד, מאט טולמאץ' ודייוויד האוסהולטר | ונום | אחרי הפקה |
| 13 בדצמבר 2024 | Kraven the Hunter | קרייבן הצייד |  | קלי מרקל | קלי מרקל | אבי ארד, מאט טולמאק, איימי פסקל, הוץ' פרקר, ג'ונתן קוונדיש ואנגוס מור גורדון | קרייבן הצייד, ריינו | אחרי הפקה |
סרטים > סרטים נוספים בפיתוח

ששת המרושעים: התוכניות של סוני מדצמבר 2013 ליקום המשותף של ספיידרמן המופלא משלהם כללו סרט המבוסס על קבוצת הנבלים של ספיידרמן, עם דרו גודארד בתסריט. אושר כי הוא גם יביים את הסרט באפריל 2014, אך ההערכה היא שהוא בוטל עד נובמבר 2015 כאשר סוני התמקדה באתחול החדש שלה עם מארוול. פסקל אמרה שהסרט "חי" שוב בדצמבר 2018 בעקבות הצלחתו של ונום, והיא חיכתה שגודארד יהיה מוכן לביים אותו לפני שתמשיך עם הפרויקט.
נייטוואץ': בספטמבר 2017, סוני פיתחה סרט המבוסס על הדמות נייטוואץ', עם תסריט מאת אדוארד ריקור. סוני רצתה שספייק לי יביים את הסרט, והוא אושר כמעוניין בפרויקט במרץ 2018, כאשר צ'ו הודרי קוקר כתב מחדש את התסריט. לי כבר לא היה מעורב באוקטובר.
ג'קפוט: באוגוסט 2018, סוני שקלה סרט שבמרכזו הדמות ג'קפוט וחיפשה תסריטאי. מארק גוגנהיים, כותב חוברות הקומיקס של ג'קפוט, התגלה ככותב את התסריט של ג'קפוט במאי 2020, אם כי הוא עבד על הסרט כבר שנתיים מאז.
פרויקט בכתיבתו של רוברטו אורקי: במרץ 2020, סוני שכרה את השותף לכתיבה בספיידרמן המופלא 2 כדי לכתוב את התסריט לסרט של מארוול שיתרחש ביקום המשותף של סוני. העלילה תתבסס על "פינה אחרת ביקום מארוול שיש לסוני גישה אליה" ולא על דמות המזוהה עם ספיידרמן כמו סרטי מארוול אחרים של סוני.
פרויקט בכיכובה של אוליביה ווילד: באוגוסט 2020, אוליביה ווילד חתמה על פיתוח ובימוי של סרט מארוול המתמקד בנשים של סוני עם שותפתה לכתיבה קייטי זילברמן. הפרויקט היה בעדיפות גבוהה באולפן מאז תחילת 2020, והאמינו שהוא מציג את הדמות ספיידר-וומן.
פרויקט על היפנו-האסטלר: בדצמבר 2022, סוני התגלתה כמפתחת סרט שבמרכזו הדמות היפנו-האסטלר, כאשר דונלד גלובר אמור לככב ולהפיק, ומיילס מרפי אמור לכתוב. גלובר גילם בעבר את ארון דייוויס בספיידרמן: השיבה הביתה.
פרויקטים נוספים: סוני שקלה סרט בכיכוב מיסטריו ביוני 2017, כאשר ג'ייק ג'ילנהול לוהק לתפקיד מהסרט רחוק מהבית. בדצמבר 2018 הוצע סרט ספין-אוף מסרטי ספיידרמן של היקום הקולנועי של מארוול או מסרטי האנימציה של ספיידרמן בכיכובה של דודתו של ספיידרמן מיי, רעיון שסוני כינתה בעבר כ"טיפשי".
דמויות ושחקנים

| דמות | ונום   (2018) | ונום 2   (2021) | מורביוס   (2022) | קרייבן הצייד (2024) |
| --- | --- | --- | --- | --- |
| אדי ברוק  ונום | טום הארדי | טום הארדי |  |  |
| קרלטון דרייק | ריז אחמד |  |  |  |
| ג'ון ג'יימסון | כריס או'הרה |  |  |  |
| קלטוס קסדי | וודי הרלסון | וודי הרלסון |  |  |
| דן לואיס | ריד סקוט |  |  |  |
| דורה סקירט | ג'ני צפהה |  |  |  |
| רולנד טרייס | סקוט האז |  |  |  |
| אן ויינג (Anne Weying) | מישל ויליאמס | מישל ויליאמס |  |  |
| מרטין בנקרופט |  |  | אדריה ארג'ונה |  |
| קראון לוקסיאס |  |  | מאט סמית' |  |
| מייקל מורביוס |  |  | ג'ארד לטו |  |
| סיימון סטרוד |  |  | טייריס גיבסון |  |
| אדריאן טומס הנשר |  |  | מייקל קיטון |  |
| קרייבן הצייד |  |  |  | אהרון טיילור-ג'ונסון |
הכנסות הסרטים

| סרט | תאריך יציאה בארצות הברית | תקציב בדולר אמריקאי | סכום הכנסות בדולר אמריקאי> בארצות הברית | סכום הכנסות בדולר אמריקאי> מחוץ לארצות הברית | סכום הכנסות בדולר אמריקאי> כלל עולמי |
| --- | --- | --- | --- | --- | --- |
| ונום | 5 באוקטובר 2018 | 100,000,000 | 213,515,506 | 642,569,645 | 856,085,151 |
| ונום 2 | 1 באוקטובר 2021 | 110,000,000 | 212,418,307 | 285,700,000 | 498,118,307 |
| מורביוס | 1 באפריל 2022 | 75,000,000 | 66,208,479 | 81,300,000 | 147,508,479 |
| סכום כולל |  | 285,000,000 | 492,142,292 | 1,009,569,645 | 1,501,711,937 |
סרטים קשורים

| --- | --- |
 :  ראו גם – ספיידרמן (סדרת סרטים)
| תאריך יציאה בארצות הברית> היקום הקולנועי של מארוול | סרט> היקום הקולנועי של מארוול | בימוי> היקום הקולנועי של מארוול | תסריט> היקום הקולנועי של מארוול | הפקה> היקום הקולנועי של מארוול | שלב> היקום הקולנועי של מארוול |
| --- | --- | --- | --- | --- | --- |
| 7 ביולי 2017 | ספיידרמן: השיבה הביתה | ג'ון וואטס | ג'ונתן גולדשטיין וג'ון פרנסיס דיילי וג'ון ווטס, כריסטופר פורד, כריס מק'קנה ואריק סומרס | קווין פייגיי ואיימי פסקל | שוחרר |
| 2 ביולי 2019 | ספיידרמן: רחוק מהבית | ג'ון וואטס | כריס מק'קנה ואריק סומרס | קווין פייגיי ואיימי פסקל | שוחרר |
| 17 בדצמבר 2021 | ספיידרמן: אין דרך הביתה | ג'ון וואטס | כריס מק'קנה ואריק סומרס | קווין פייגיי ואיימי פסקל | שוחרר |
| יפורסם בהמשך | ספיידרמן 4 ללא שם | ג'ון וואטס | כריס מק'קנה ואריק סומרס | קווין פייגיי ואיימי פסקל | בפיתוח |
| יפורסם בהמשך | ספיידרמן 5 ללא שם | ג'ון וואטס | כריס מק'קנה ואריק סומרס | קווין פייגיי ואיימי פסקל | בפיתוח |
| יפורסם בהמשך | ספיידרמן 6 ללא שם | ג'ון וואטס | כריס מק'קנה ואריק סומרס | קווין פייגיי ואיימי פסקל | בפיתוח |
אנימציה
| 14 בדצמבר 2018 | ספיידרמן: ממד העכביש | בוב פרסיצ'טי, פיטר רמזי ורודני רוטמן | פיל לורד | אבי ארד, איימי פסקל, פיל לורד, כריסטופר מילר וכריסטינה שטיינברג | שוחרר |
| 2 ביוני 2023 | ספיידרמן: ברחבי ממדי העכביש | חואקים דוס סנטוס | דייוויד כלהאם | איימי פסקל | שוחרר |
| יפורסם בהמשך | ספיידרמן: מעבר לממד העכביש |  |  | איימי פסקל | בפיתוח |
| יפורסם בהמשך | ספין-אוף ספיידרוומן | לורן מונטגומרי | בק סמית' | איימי פסקל | בפיתוח |
Child in Time

| --- | --- |

 שיר בביצוע דיפ פרפל
 מתוך האלבום Deep Purple in Rock
 יצא לאור:  3 ביוני 1970
 תאריך הקלטה:  1969–1970
 סוגה:  רוק כבד, רוק פסיכדלי, רוק מתקדם, הבי מטאל
 שפה:  אנגלית 
 אורך:  10:18
 חברת תקליטים:  Harvest (בריטניה) .Warner Bros (ארצות הברית)
 כתיבה:  ריצ'י בלקמור, ג'ון לורד, איאן גילן, רוג'ר גלובר, איאן פייס
 לחן:  איאן גילן 
 הפקה:  דיפ פרפל
 
Child in Time (ילד בזמן) הוא שיר מאת להקת הרוק הבריטית דיפ פרפל שיצא לאור ביוני 1970 ונכלל באלבום Deep Purple in Rock. השיר הוא אחד מיצירותיה הנודעות ביותר של הלהקה, ובמשך השנים זכה להערכה רבה בקרב הקהל והמבקרים כאחד, ונחשב לקלסיקת רוק.
כתיבה ותוכן השיר

Child in Time הוא שיר מחאה אנטי-מלחמתי. בראיון שהעניק ב-2002 גילה איאן גילן שהשיר מבוסס על הקטע הפסיכדלי "Bombay Calling" של להקת "It's a Beautiful Day": "לשיר יש שני צדדים - הצד המוזיקלי שבו, והצד המילולי שבו. הצד המוזיקלי שלו מבוסס על השיר "Bombay Calling". היה זה רענן ומקורי כשג'ון ניגן את השיר על הקלידים, וזה נשמע טוב. אז אמרנו שנשנה אותו מעט ונכתוב שיר על בסיס ריף הקלידים שלו. השיר שיקף מאוד את המצב באותה תקופה, על כן הוא נעשה כל כך פופולרי" הצד המילולי שבו מתייחס למלחמת ווייטנאם ולמלחמה הקרה בכלליות.
השיר בבסיסו מורכב מנגינה פשוטה, הכוללת פתיחת סולו עוגב, שלושה אקורדים, ושתי דקות של סולו גיטרה הנבנה לאיטו לקצב מהיר עד לסיומו הפתאומי. השיר גם ידוע בזכות שירתו של איאן גילן המתחילה בשירה שקטה ההולכת ומתעצמת עד לשיאה בצווחות של גילן כשהוא מנצל את מירב מנעדו הקולי. על אף שלרוב משתמש בלקמור בגיטרת פנדר סטראטוקסטר, בשיר הוא מנגן ב-Gibson ES-335.
השיר היה פופולרי ביותר בהופעותיה החיות של הלהקה בעיקר בין השנים 1970–1973, ובהופעות האיחוד שלהם באמצע שנות השמונים, אך מאז 1995, השיר חדל מלהיות מבוצע כמעט לחלוטין. איאן גילן נתן סיבות שונות מדוע הלהקה הפסיקה לבצע את השיר, אך סביר להניח שהסיבה האמיתית היא גילו המתקדם של גילן ומורכבות השיר שהופך אותו לכמעט בלתי אפשרי לביצוע. בפעם האחרונה שביצעה הלהקה את השיר בחרקוב, הוגברה נגינת הגיטרה על מנת לחפות על מגבלותיו של גילן בחלק שבו הוא צועק. טכניקה דומה נעשית בהופעות כיום בעת ביצוע השיר Space Truckin'.
הביצוע החי הידוע ביותר של השיר הוא באלבום ההופעה המפורסם Made in Japan מ-1972.
שבחים

ב-1989 דורג השיר במקום הראשון ברשימת "השירים הגדולים של הזמנים" של "Radio Veronica". ב-1998 דירגו קוראי מגזין "Guitarist" את סולו הגיטרה של השיר במקום ה-16 ברשימת "100 הסולואים הטובים בכל הזמנים". שדרן הרדיו הבריטי ג'ון פיל דירג את השיר ברשימתו המפורסמת  "Festive Fifty" (אנ') במקום ה-25.
הערות שוליים

↑  הראיון עם איאן גילן מאי, 2002
↑  רשימת "Super All-Time List" באתר "rocklistmusic"
↑  רשימת The Top 50 Most Influential Guitar Albums Of All Time Ever באתר "rocklistmusic"
↑  רשימת John Peel's Festive Fifty באתר "rocklistmusic"
| דיפ פרפל |
| --- | --- | --- |
| איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז | איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |  |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020)  • Turning to Crime (2021) • =1 (2024) |  |
| --- | --- |
בקרת זהויות :  MusicBrainz work: f1b579a2-5f65-323e-8a18-cb6ea06e3add
Chirp

Chirp, או "ציוץ" בעברית, הוא אות שבו התדירות משתנה בזמן. התדירות יכולה לעלות ('up-chirp') או לרדת ('down-chirp') בזמן. הוא לעיתים נקרא גם אות פאזה ריבועית (במקרה של LFM - Linear Frequency Modulation). השם ציוץ הוא באנלוגיה לקול שמשמיעות מספר ציפורים.